Vuonna 2011 Kramer ei saavuttanut arvokisamitaleita. Vuonna 2012 hän voitti viidennen kerran sekä yleisluistelun Euroopan-mestaruuden että maailmanmestaruuden. Matkakohtaisissa MM-kilpailuissa Heerenveenissä hän sai kultaa 5 000 metrillä ja joukkuetakaa-ajossa. Hän voitti Euroopan-mestaruuden jälleen Heerenveenissä 2013 ja yleisluistelun maailmanmestaruuden Hamarissa 2013. Sotšin matkakohtaisissa MM-kilpailuissa hän sai kultaa 5 000 metrillä ajalla 6.14,41 ja joukkuetakaa-ajossa sekä hopeaa 10 000 metrillä.